สำหรับไฮไลต์ที่ท่องเที่ยวอีกอย่างที่ใกล้ Hiroshima หรือเกาะ Miyajima ที่เป็นที่ตั้งของศาลเจ้าและประตูสีส้มกลางน้ำ (Torii) ที่หลายคนอาจจะเคยเห็นในนิตยสาร หรือเว็บกันมาบ้าง การมาที่เกาะนี้จะต้องนั่งเรือมา และการเดินมาที่ศาลเจ้าจะต้องผ่านร้านต่างๆ รวมทั้งร้านอาหารด้วย โดยส่วนใหญ่ร้านจะขายเมนูจากหอยนางรม หรือปลาไหล 
ร้านนี้เป็นร้านขนาดเล็กสไตล์คาเฟ่ต์ย่อมๆ มีเมนูไม่มากเน้น เมนูชุดหอยนางรมทอด เมนูชุดข้าวผัดหอยนางรม เมนูชุดข้าวหน้าปลาไหล คนที่ไม่ทานทั้งหอย และปลาไหลอาจจะไม่แนะนำ ซึ่งโดยรวมอาหารรสชาติโอเคเลย การบริการดีงาม และตัวร้านมีห้องน้ำในตัวสะดวกเลยทีเดียว
